Във връзка с постъпилоуведомление с вх. № ОВОС-2194/02.08.2023г. и допълнителна информация с вх. № ОВОС-2194-2/21.09.2023г. за ИП: ,Добавяне на нови кодове отпадъци и промяна в дейностите по третиране на разрешените вече кодове, увеличение на капацитета на разрешените дейности“ в ПИ 78080.67.235 с. Царацово община Марица, област Пловдив с възложител: „АНЕС - 96” ООД , на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

 Инвестиционно предложение попада в обхвата на т. 11, буква „б“ от Приложение № 2 от ЗООС и на основание чл. 93, ал.1, т.1 и т.2 подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

 Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000578 „Река Марица“.

Копие на писмото е изпратено до Община Марица и Кметство с. Царацово

Отговорено от РИОСВ-Пловдив на 09.10.2023г.